त्यसै सडक खण्डमा झण्डै ४ सयवटा विद्युत् पोल हटाउने काम पनि विद्युत प्राधिकरणले नगरी दिएकाले काम गर्न नपाइएको उनले बताए । ‘हालसम्म ठोरीतर्फ १० किमि सडकमा माटो भर्ने काम गरिएको छ, माटो भरिएको भागमा अब सब ग्रेडको काम गरिने छ, वर्षाअघि त्यति सडकमा कम्तीमा ग्राभेल गर्ने हाम्रो लक्ष्य छ,’ उनले भने, ‘बाँकी २० किमिको हकमा मुआब्जा, रूख कटान र प्राधिकरणले पोल नहटाउँदा काम गर्न ढिलाइ भएको छ ।’
